stanford-oval/wikipedia huggingface dataset:
Marie Louise
Maanpako

Kun Napoleon luopui kruunusta huhtikuussa 1814, Marie Louise poikineen pakeni Pariisista Blois'n linnaan ja sieltä Wieniin. Pariisin rauhassa joka allekirjoitettiin 30. huhtikuuta 1814 hän sai pitää keisarillisen arvonimensä ja puhuttelunsa, ja sen lisäksi hän sai Parman, Piacenzan ja Guastallan herttuakunnat perinnöllisiksi omistuksikseen. Hänen tittelikseen tuli Maria-Luigia di Parma.
Hän ei huomioinut Napoleonin pyyntöjä lähteä tämän kanssa maanpakoon Elballe ja oli täysin vieraantunut hänestä, kun tämä uhkasi siepata hänet ja viedä Elballe väkisin. Hän lähti hoitamaan terveyttään ja kylpemään Aix-les-Bainsiin, jonka tekosyyllä hän ei lähtenyt Elballe. Tällä matkalla hän tutustui saattajaansa kreivi von Nieppergiin, josta tuli hänen rakastajansa. Vuonna 1815 Marie Louise pysyi Itävallassa satapäiväisen keisarikunnan ajan osoittamatta kiinnostusta Napoleonin menestykseen Ranskassa.
Wienin kongressi muutti kuitenkin Pariisin rauhan sopimusta, ja Parman herttuakunnasta tehtiin vain henkilökohtainen omistus, jonka hallitsijasta päätettäisiin Marie Louisen kuoleman jälkeen. Vuonna 1817 solmittiin sopimus, joka salli Marie Louisen jättää herttuakunnan Bourbon-suvun jäsenille. Vuonna 1884 päätettiin, että Guastalla periytyisi Modenan herttualle.
Parman herttuatar, toinen ja kolmas avioliitto

Napoléon kuoli toukokuussa 1821. Syyskuussa 1821 Marie Louise meni morganaattiseen avioliittoon vuonna 1814 tapaamansa kansleri Adam Adalbertin, kreivi von Neippergin (1775–1829) kanssa, jonka kanssa hänellä oli ollut siitä lähtien suhde ja heille oli syntynyt jo kaksi lasta.
Albertine, Montenuovon kreivitär (1817–1867) meni naimisiin Fontanellaton kreivin Luigi Sanvitalen kanssa
Vilhelm Albert, Montenuovon kreivi, Montenuovon prinssi (1819–1895) meni naimisiin kreivitär Juliana Batthyány von Németújvárin kanssa
Mathilde, Montenuovon kreivitär (1822–1823) kuoli vuoden ikäisenä
Yhdessä he hallitsivat herttuakuntia vapaamielisemmin kuin useimmat muut Italian ruhtinaat, vaikka jotkut asiantuntijat väittävät, että tämä johtui enemmän luonteen heikkoudesta kuin politiikasta. Josef von Werklein, josta tuli Parman ulkoministeri Neippergin kuoleman jälkeen vuonna 1829, harjoitti kuitenkin taantumuksellisempaa politiikkaa, ja vuonna 1831 kapinointi pakotti herttuattaren pakenemaan itävaltalaisen varuskunnan turviin Piacenzaan. Itävaltalaiset palautti hänet valtaan ja hän hallitsi siitä eteenpäin heidän määräystensä mukaisesti.
Vuonna 1832 Marie Louise vieraili vanhimman poikansa, Napoléon II:n eli herttua von Reichstadtin luona, joka oli kuolemassa Wienissä. Helmikuussa 1834 hän solmi toisen morganaattisen avioliiton Charles René, kreivi de Bombelles'n (1784–1856) kanssa.
Perintö

Marie Louise kuoli 56-vuotiaana keuhkopussintulehdukseen Parmassa 17. joulukuuta 1847 ja hänen on haudattu Habsburg-suvun Keisarilliseen hautaholviin Kapusiinikirkkoon Wienissä.
Aiheesta muualla

Reichstadtin herttuan ja Marie Louisen tuntemattomat kirjeet, Helsingin Sanomat, 18.12.1938, nro 341, s. 33, Kansalliskirjaston digitaaliset aineistot
Reichstadtin herttuan ja Marie Louisen tuntemattomat kirjeet II, Helsingin Sanomat, 24.12.1938, nro 347, s. 27, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Yhdysvallat  Ruotsi  Japani  Tšekki  Australia  Kreikka  Alankomaat  Puola  Portugali  Vatikaani 
Taiteenala:  RKD Artists  ULAN 
Henkilöt:  Alankomaat  Dizionario Biografico degli Italiani  Deutsche Biographie  DDB  Trove 
Muut:  RISM  IdRef 
Napoléonin ja Marie Louisen hääseremonia, Georges Rouget 1810
Marie Louise poikansa Napoléon François Joseph Charlesinkanssa, Joseph-Boniface Franque 1811
Marie Louise, Parman herttuatar, Giovanni Battista Callegari 1835
Herttuatar Maria Luisa n. 1845-1847, dagerrotypia
Mauri Alanne

Mauri Alanne (s. 27. maaliskuuta 1956) on suomalainen pesäpalloilija.
Alanne pelasi Pesäpallon mestaruussarjassa 1972-1980 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977.
Itä-Länsi-ottelussa Alanne pelasi Idän puolella vuonna 1975. Pörssipisteitä Alanne keräsi 358,7.
Saavutukset > Pelaajana

1 SM-kulta: 1976
2 SM-pronssia: 1972, 1977
1 Itä-Länsi-ottelu: 1975
Amfilochía

| Amfilochía Amfilochían kunta Αμφιλοχία Δήμος Αμφιλοχίας |
| --- | --- |
 Amfilochían kaupunki.
 Kunnan sijainti
 Amfilochía
 Koordinaatit: 38°51′N, 21°10′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Hallinto:  
 – Asutustyyppi:  kunta, kaupunki
 – Kallikrates-koodi:  3804
Pinta-ala:  
 – Kokonaispinta-ala:  1 091,8 km²
Väkiluku (2011):  17 056
 – Kunnallis­yksikkö:  10 264
 – Kaupunki­yhdys­kunta:  4 325
 – Kaupunki:  3 827
 – Väestötiheys:  15,62 as./km²
Aikavyöhyke:  UTC+2
 – Kesäaika:  UTC+3
Postinumero:  305 00
Suuntanumero(t):  26420
 
 www.dimosamfilochias.gr 
Infobox OKVirheellinen NIMI-arvo: 
Amfilochía (kreik. Αμφιλοχία) on Kreikan kaupunki ja samanniminen kunta (Δήμος Αμφιλοχίας, Dímos Amfilochías), joka sijaitsee Aitolia-Akarnanian alueyksikössä Länsi-Kreikan alueella. Koko kunnan pinta-ala on 1 091,8 neliökilometriä ja väkiluku 17 056. Varsinaisen Amfilochían kaupungin väkiluku on 3 827 (vuonna 2011).
Amfilochían kaupunki sijaitsee Kreikan luoteisosassa Amvrakikóslahden rannalla. Antiikin aikana samalla paikalla sijaitsi Limnaian kaupunki. Ali pašša kunnostutti Limnaian linnoitteita 1800-luvun alussa ja perusti paikalle uuden kaupungin. Hän perusti sinne myös karavaaniseraljin (turk. kervansaray), josta tuli kaupungin nimi Karvasarás (Καρβασαράς).
Myöhemmin nykyinen kaupunki ja kunta ovat ottaneet nimensä suunnilleen kunnan alueen antiikin aikana käsittäneestä Amfilokhian alueesta. Nykyinen Amfilochían kunta muodostui, kun kunnat Amfilochía, Ínachos ja Menídi yhdistyivät vuoden 2011 alussa Kallikrates-suunnitelman mukaisesti. Kunnan alue vastaa pääosin aikaisempaa Váltoksen provinssin aluetta, ja kunnan nimen muuttamisesta Váltoksen kunnaksi (Δήμος Βάλτου, Dímos Váltou) on ollut kampanja (ainakin vielä vuonna 2014).
Aiheesta muualla

Kuvia tai muita tiedostoja aiheesta Amfilochía Wikimedia Commonsissa
Δήμος Αμφιλοχίας. Amfilochían kunnan verkkosivut. (kreikaksi)
Länsi-Kreikan alue
| --- | --- |
Akhaian alueyksikkö:   Aigiáleia  Erýmanthos  Kalávryta  Patras  Dytikí Achaḯa 
Aitolia-Akarnanian alueyksikkö:   Agrínio  Áktio-Vónitsa  Amfilochía  Mesolóngi  Nafpaktía  Thérmo  Xirómero 
Eliksen alueyksikkö:   Archaía Olympía  Andravída-Kyllíni  Andrítsaina-Kréstena  Ilída  Pineiós  Pýrgos  Zacháro 
Amfilochían kaupunkia.
Kona

Kona viittaa muun muassa seuraaviin asioihin:
Kona, polkupyörävalmistaja
Kona, departementti Burkina Fasossa ja sen samanniminen pääkaupunki
Kona, Havaijin saarella kasvava kahvilajike
Kailua-Kona, kaupunki Havaijilla
Hyundai Kona, automalli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kona”, voi hakea sivunnimihaulla, laajalla sivunnimihaulla tai tekstihaulla.
Ka (mittayksikkö)

ka tai kyr (kilo ja lat. annum tai engl. year eli vuosi) on 1 000 vuotta. Tätä merkintätapaa käytetään muinaistutkimuksessa, esimerkiksi paleontologiassa tai paleoklimatologiassa. Usein merkitään ka BP tai kyr BP, joka tarkoittaa radiohiilivuotta nykyisestä. BP (bp) on englanniksi Before Present / Before Physics, ennen nykyhetkeä.
Joskus käytetään myös lyhennettä tvs eli tuhat vuotta sitten.
Ruoveden Pohjankylän työväentalo

| Pohjankylän työväentalo |
| --- | --- |
 Pekkalan Pohjankylän työväenyhdistyksen työväentalo.
Sijainti:  Jäminkipohja, Ruovesi
Valmistumisvuosi:  1910
Rakennuttaja:  Pohjankylän Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pohjankylän työväentalo oli Ruoveden kunnan Pohjan kylässä eli Jäminkipohjassa sijainnut työväentalo.
Historiaa

Pekkalan-Pohjankylän työväenyhdistys perustettiin vuonna 1905 Pekkalan kartanon torppareiden ja työmiesten yhdistykseksi. Mukana perustamisessa oli Yrjö Mäkelin. Mukaan liittyi alussa jopa 120 jäsentä, mutta pian alkuinnostuksen haihduttua määrä laski noin kymmenesosaan siitä.
Yhdistyksen talo valmistui vuonna 1910 talkootyönä. Myöhemmin talon yhteyteen rakennettiin säännösten edellyttämä putka häiriökäyttäytyjiä varten. Ensimmäinen asiakas oli Onni-niminen mies, minkä seurauksena putka ristittiin ”Onnelaksi”. 1950-luvun puolivälissä talo oli yhä pystyssä, mutta sen myöhemmistä vaiheista ei ole tietoa.
Toimintaa työväentalolla

Vuonna 1915 yhdistys vietti 10-vuotisjuhliaan omalla talollaan. Ohjelmassa oli puheita, 10-vuotishistoriikin luku, näytelmä ynnä muuta. Vuonna 1925 järjestettiin pienviljelijäkurssi. Vuoden 1931 vappujuhlassa oli noin 200 osallistujaa, ja vuonna 1936 järjestettiin Sosialidemokraattisen piirikunnan opastuskurssit ja niiden päättäjäiset. Osallistujia kursseilla oli noin 30 ja keski-ikä 19 vuotta. Muutamat liittyivät kurssien jälkeen yhdistyksen jäseniksi. Kurssien päättäjäisissä läsnä oli noin sata henkeä. Pohjankylän työväenyhdistyksen soittokunta esiintyi, ja lisäksi ohjelmassa oli muun muassa puheita, kisällilaulua, yhteislaulua ja näytelmä.
Muroleen työväentalo

| Muroleen työväentalo |
| --- | --- |
 Ruoveden Muroleen työväenyhdistyksen työväentalo.
Sijainti:  Murole, Ruovesi
Valmistumisvuosi:  1902–1904?
Rakennuttaja:  Ruoveden työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Muroleen työväentalo oli Ruoveden kunnan Muroleen kylässä sijainnut työväentalo.
Historiaa

Muroleen työväenyhdistys perustettiin vuonna 1899 tai 1900. Perustamisjankohdasta ei ole täyttä varmuutta, mutta yhdistys vietti 35-vuotisjuhliaan vuonna 1935. Yhdistys toimi alkuun nimellä Ruoveden työväenyhdistys, sillä se oli Ruoveden ensimmäinen työväenyhdistys. Yhdistykseen liittyi etenkin Eklöfin sahan työmiehiä. Vuonna 1901 yhdistyksen jäsenluku oli jo yli sata. Alkuvuosina yhdistys sai hankittua myös toimitalon: se siirsi vanhan hirsirakennuksen vuokraamalleen tontille kylän keskelle. Lähes kaikki yhdistyksen jäsenet joutuivat takaamaan lainaa omissa nimissään, että varat saatiin kerättyä. Sosialidemokraattiseen puolueeseen yhdistys liittyi vuonna 1904.
Sisällissodan aikaan talo oli takavarikossa ja kaikki yhdistyksen asiakirjat siihen asti katosivat. Talo saatiin takaisin maaliskuussa 1919. Jäsenmäärä 1930-luvun puolivälissä oli noin 40. Sotien jälkeen yhdistys liittyi SKDL:n organisaatioon. Talon vaiheista 1940-luvun loppupuolen jälkeen ei ole tietoa.
Toimintaa työväentalolla

Jo ennen vuotta 1905 talolla toimi lukutupa, 30-niteinen kirjasto, torvisoittokunta, puhujaseura ja käsityökerho. Kesäisin taloa vuokrattiin usein tamperelaisille. Yhdistyksen alaosastoina toimi pienviljelijäseura sekä voimistelu- ja urheiluseura. Ohjelmallisia ja näytelmäiltamia järjestettiin melko paljon; opintokerhojen järjestämistä sen sijaan hankaloitti talon sijainti: yhdistyksen jäsenet asuivat 4–5 kilometrin päässä talolta.
Kate & Allie

| Kate & Allie |
| --- | --- |
Tyyli:  komedia
Kestoaika:  30 minuuttia
Luoja(t):  Sherry Coben
Pääosissa:  Susan Saint James   Jane Curtin   Ari Meyers   Frederick Koehler   Allison Smith
Alkuperämaa:   Yhdysvallat
Alkuperäiskieli:  englanti
Verkko:   CBS
Esitetty:  1984 – 1989
Jaksoja:  122
Aiheesta muualla
IMDb
Kate & Allie on yhdysvaltalainen tilannekomediasarja, jota esitettiin Yhdysvalloissa 13. maaliskuuta 1984 – 22. toukokuuta 1989. CBS-kanava lähetti Kate & Allien ensi alkuun täytesarjana ja oli tilannut aluksi vain kuusi jaksoa, mutta sekä kriitikkojen että katsojien myönteinen vastaanotto (ensimmäinen jakso oli sen viikon 4. katsotuin TV-sarjan jakso) vakuuttivat CBS:n tilaamaan kokonaisen kauden syksyllä 1984 alkavaan esityskauteen. Sarjan tekijä on Sherry Coben.
Asetelma

Sarjan pääosissa ovat Susan Saint James vapaamielisenä Kate McArdlenä ja Jane Curtin perinteellisempänä lapsuudenystävänään Allie Lowellina. Alkuasetelma: ystävykset päättävät muuttaa yhteen asumaan New York Cityn Greenwich Villageen kummankin avioeron jälkeen ja kasvattaa perheensä yhdessä.
Sarjan muissa osissa olivat Ari Meyers Katen Emma-tyttärenä sekä Frederick Koehler ja Allison Smith Allien Chip- ja Jennie-lapsina.
Sekä Kate että Allie tapailivat miehiä säännöllisesti, mutta heidät kuvattiin vahvoina ja itsenäisinä naisina, mikä tuohon aikaan oli vielä varsin uutta amerikkalaisessa televisiossa. Toisin kuin menestyksekkäät uranaiset aikaisemmissa TV-sarjoissa Kate ja Allie osasivat pelata miesten peliä seurusteluviidakossa mutta eivät kuitenkaan olleet avioliittoa vastaan, jos vain sopiva kumppani sattuisi löytymään.
Kate & Allie oli Yhdysvalloissa yksi kaikkein suosituimmista sarjoista 1980-luvulla – niin katsojien kuin kriitikoidenkin silmissä. Viimeistä kautta lukuun ottamatta se oli jatkuvasti TOP 20 -listalla. Curtin voitti kaksi Emmy-palkintoa parhaasta naispääosasta komediasarjassa ja Saint James oli ehdolla kolme kertaa samassa sarjassa.
Enemmän sarjasta

Sarjan alussa Kate työskenteli matkatoimistossa, kun taas Allie oli kotona ja huolehti taloudenpidosta. Kateen liittyvät juonet käsittelivät usein hänen pyrkimystään tulla vakavasti otetuksi työpaikallaan. Allie puolestaan taisteli entistä kotirouvaelämäänsä vastaan ja pyrki olemaan itsenäisempi ja varmempi itsestään. Sarjan viidennellä kaudella Kate ottaa lopputilin ja yhdessä Allien kanssa he perustavat pitopalveluyrityksen.
Sarjan toiseksi viimeisellä kaudella Allie seurusteli urheilutoimittaja Bob Barskyn (Sam Freed) kanssa, joka kosi Allie kauden päätösjaksossa. Avioiduttuaan Allie ja Bob muuttivat uuteen asuntoon viimeisen kauden aikana, mutta Bob hankki työn, johon liittyi säännöllistä matkustamista, ja Kate muutti myös uuteen asuntoon. Tämänkaltainen radikaali ympäristönmuutos jätti kuitenkin katsojat kylmiksi  eikä CBS halunnut enää tilata 7. kautta.
Päähenkilöt

Susan Saint James – Katherine Elizabeth Ann "Kate" McArdle
Jane Curtin – Allison "Allie" Lowell. Curtin ja Saint James olivat aikaisemmin näytelleet yhdessä elokuvassa Superkeikka (1980).
Ari Meyers – Emma McArdle, Katen tytär. Meyers lähti sarjasta viidennen tuotantokauden alussa opiskellakseen Yalen yliopistossa (hänen nimensä oli kuitenkin alkuteksteissä kauden loppuun asti). Hän kuitenkin palasi kauden päättäneessä 100. (muistelu)jaksossa
Frederick Koehler – Charles "Chip" Lowell, Allien poika
Allison Smith – Jennie Lowell, Allien tytär
Sam Freed näytteli kolmea eri henkilöä sarjan kuluessa. Ensimmäisellä kaudella hän näyttelee naimisissa olevaa vaaliehdokasta Jonathan Contia, joka flirttailee Allien kanssa. Kolmannen kauden lopulla hän näytteli Keithiä jaksossa Late Bloomers. Viimeisten kausien aikana hän oli Bob Barsky, Allien poikaystävä ja myöhemmin aviomies.
Wendie Malick, joka tunnetaan parhaiten sarjasta Just Shoot Me!, näytteli Allien ex-miehen Charlesin uutta vaimoa Claire. Rooli oli yksi hänen uransa ensimmäisistä.
Tuotanto

Käsikirjoituksen alkuperäinen nimi oli Two Mommies (Kaksi äitiä) ja Saint James tarttui siihen hanakasti, sillä sarjan ansiosta hänen ei tarvinnut muuttaa perheineen pois Connecticutin Litchfieldistä. Kate & Allien kuvauspaikkoja olivat Ed Sullivan Theateriin rakennettu äänistudio, Teletape Studios (West 81st Street) ja Broadway in New York Cityssä.
Jaksot alkoivat lyhyehköllä dialogikohtauksella, jossa Saint James ja Curtin kommentoivat suurkaupungin elämää. Ulkokuvaukset tehtiin Manhattanilla ja ne olivat ilman taustanaurua. Tunnussävel Friends (John Lefler ja Ralph Schuckett) soitettiin instrumentaaliversiona alkutekstien aikana samalla kun kuvassa näkyi Empire State Building. Lopputekstien aikana kuultiin myös laulun sanat: "just when you think/you're all by yourself/you're not." (juuri kun kuvittelet/olevasi aivan yksin/et olekaan).
CBS ei halunnut, että katsojat ajattelisivat Kate ja Allien olevan lesboja. CBS:n johtoportaan painostuksesta tuottajat joutuivat näyttämään jokaisen jakson lopussa, kuinka kumpikin menee nukkumaan omaan makuuhuoneeseensa. Tämä painostus on saattanut olla virikkeenä jaksolle, jossa Kate ja Allie teeskentelevät olevansa lesboja, jotta välttäisivät vuokrankorotuksen.
Saint James oli raskaana 4. kauden kuvausten aikana. Raskaus salattiin kuvaamalla häntä pöydän takana, vuoteessa tai vaahtokylvyssä. Poikkeuksena on takaumajakso, jossa sekä Kate että Allie ovat raskaana.
1987 lähetettiin jakso, joka oli tuotettu yhdessä kodittomien avustusjärjestön (Coalition for the Homeless) kanssa, ja se kuvattiin kokonaisuudessaan Manhattanin kaduilla. Jakso kuvattiin myös siksi, että Saint James ei kyennyt näyttelemään, koska oli joutunut sairaalaan virtsakivitaudin takia. Jaksona aikana rahansa ja avaimensa taksiin unohtanut Allie yrittää epätoivoisesti palata kotiinsa.
Sarjan viimeinen kausi kärsi käsikirjoittajien lakosta 1988.
Ikimuistoisia jaksoja

Reruns. Allie (Jane Curtin) nukahtaa myöhään illalla television ääreen ja näkee unta, että hän ja Kate ovat I Love Lucy- ja The Mary Tyler Moore Show -sarjojen vanhoissa jaksoissa.
Katsojaluvut

Sarjan sijoitukset katsotuimpien ohjelmien listalla (Nielsen Media Researchin mukaan):
1983–1984: 8.
1984–1985: 17.
1985–1986: 14.
1986–1987: 19.
1987–1988: 19.
1988–1989: 82.
Christine R. Catron kirjoittaa esseessään (Museum of Broadcast Communications: Encyclopedia of Television), että viimeisen kauden katsojalukujen putoaminen johtuisi siitä, että sarjan alkuasetelma oli viety päätökseen, kun Allie edellisen kauden lopulla vastasi myöntävästi Bob Barskyn kosintaan.
Syndikointi

Yhdysvaltain esitysoikeuksia myy NBC Universal Television Distribution. FremantleMedia omistaa kansainväliset esitysoikeudet, koska se omistaa Thames Televisionin ja sitä kautta Alan Landsburg Productionsin ja Reeves Entertainment Groupin tuottamat sarjat.
DVD-julkaisut > Yhdysvallat

Universal Studios Home Entertainment julkaisi Kate & Allien ensimmäisen tuotantokauden DVD:llä ainoastaan Yhdysvalloissa toukokuussa 2006. Tammikuussa 2007 julkaistun arvostelun mukaan sarja ei ole kestänyt ajan hammasta hyvin::
DVD-julkaisut > Kanada

Kanadassa Visual Entertainment on julkaissut ensimmäiset viisi tuotantokautta DVD:llä. Kuudes ja viimeinen kausi julkaistaan 4.08.2009.  (Arkistoitu – Internet Archive)
| DVD:n nimi | Jaksoja | Julkaisupäivämäärä |
| --- | --- | --- |
| The Complete First & Second Seasons | 28 | 6.06.2006 |
| The Complete Third Season | 23 | 6.02.2007 |
| The Complete Fourth Season | 25 | 3.07.2007 |
| The Complete Fifth Season | 24 | 9.09.2008 |
| The Complete Sixth Season | 22 | 4.08.2009 |
Aiheesta muualla

Kate & Allie Internet Movie Databasessa (englanniksi)
Kate & Allie (Arkistoitu – Internet Archive) TV.comissa (englanniksi)
Krister Ahlström

| Krister Ahlström |
| --- | --- |
 Ahlström vuonna 1990.
Henkilötiedot
Syntynyt: 29. elokuuta 1940 Helsinki
Arvonimi: Vuorineuvos
Muut tiedot
Tunnustukset:  Bilderberg
Yritys:  A. Ahlström Oy
Hallitusjäsenyydet:  Fortum, Stora Enso
Krister Harry Ahlström (s. 29. elokuuta 1940 Helsinki) on suomalaisen elinkeinoelämän pitkäaikainen vaikuttaja. Hän toimi 15 vuotta (1966–1981) Wärtsilän palveluksessa ennen siirtymistään vuonna 1981 perheyritys A. Ahlström Oy:n palvelukseen. Hän johti yritystä vuosina 1982–1998 ja on ollut sen jälkeen muun muassa Stora Enson ja Fortumin hallitusten varapuheenjohtaja.
Ahlströmille myönnettiin vuorineuvoksen arvonimi vuonna 1990. Hän oli Ahlström-suvun neljäs arvonimen saanut.
Krister Ahlström oli yksi Vasa-jäynän tekijöistä Tukholmassa vuonna 1961.
Koulutus ja ura

Ahlström valmistui ylioppilaaksi 1959 Grankulla samskolasta ja diplomi-insinööriksi 1966 Teknillisen korkeakoulun koneinsinööriosastolta. Hänen opiskelutoverinaan oli Georg Ehrnrooth, joka niin ikään työskenteli myöhemmin Wärtsilässä ja sai vuorineuvoksen arvonimen.
Ahlströmille myönnettiin 2012 Ikiteekkarin arvonimi, joka on teekkariyhteisön korkein kunnianosoitus ja saa olla vain yhdellä henkilöllä kerrallaan.
Koulutus ja ura > Wärtsilässä

Ahlström oli tutustunut Wärtsilää johtaneeseen Wilhelm Wahlforssiin vuonna 1962 toimiessaan Teknologföreningenin puheenjohtajana. Hän aloitti Wärtsilässä Helsingin tehtaan tuotannonsuunnittelijana vuonna 1966 ja työskenteli tehtävässä vuoteen 1970, jolloin hän siirtyi Järvenpään ja Helsingin tehtaiden tuotannon johtotehtäviin. Vuonna 1973 hänestä tuli tehtaiden hallintopäällikkö ja vuonna 1976 Järvenpään tehtaan johtaja vuoteen 1978.
Tehtaanjohtajasta Ahlström eteni Wärtsilän keskushallintoon koneenrakennus- ja rakennustarvikeryhmän johtajaksi, yrityksen varatoimitusjohtajaksi ja johtokunnan jäseneksi (1978–1981).
Koulutus ja ura > Ahlström Oy:ssä

Ahlström siirtyi 1981 Ahlströmin perheyrityksen keskushallinnon johtoon. Seuraavana vuonna hänet nimitettiin pääjohtajaksi Lars Mikanderin seuraajaksi. Ahlström piti suurimpana haasteenaan yhtiön kansainvälistämistä. Hänen kaudellaan toteutettiin monia uudistuksia. Yhtiö muun muassa myi 1986 konsernin lippulaivana pidetyn Varkauden metsäteollisuudesta Enso-Gutzeitille ja sai vastineeksi Enso-Gutzeitin konepajat. Myös lasivillateollisuus ja pullojen valmistus myytiin.
1990-luvun puolivälissä Ahlströmin sukuyhtiöstä tehtiin holdingyhtiö ja tärkeimmät toiminnot yhtiöitettiin. Krister Ahlström ehdotti vuonna 1997 seuraajakseen Neste Oy:n Juha Rantasta, josta tuli ensin varatoimitusjohtaja ja vuonna 1998 pääjohtaja. Ahlström jatkoi yhtiön hallituksen puheenjohtajana, mutta astui erimielisyyksien vuoksi syrjään jo vuonna 1999.
Ahlström osallistui 1994 Ahlström-yhtiön pääjohtajana Bilderberg-ryhmän kokoukseen.
Koulutus ja ura > Luottamustehtäviä ja kunnianosoituksia

Ahlströmin luottamustehtävistä merkittävimpiä on ollut Suomen Työnantajain Keskusliiton (STK) hallituksen puheenjohtajuus vuosina 1986–1991. Vuosina 1993–1996 hän oli Metalliteollisuuden Keskusliiton puheenjohtaja ja 1994–1996 Euroopan metalliteollisuuden yhteisen järjestön Orgalimen puheenjohtaja.
Ahlström on ollut muun muassa hallituksen jäsen Agassa (1990–2001), hallintoneuvoston jäsen Sammossa (1997–2000) sekä hallituksen varapuheenjohtaja Fortumissa (1998–2000), Stora Ensossa (1998–2004) ja ABB:ssä.
Ahlströmistä tuli 1994 Lappeenrannan teknillisen korkeakoulun tekniikan kunniatohtori ja vuonna 2001 Taideteollisen korkeakoulun kunniatohtori. Taideteollinen korkeakoulu myönsi 2005 hänelle Pallas Athene -palkinnon esteettisten arvojen hyväksi tehdystä työstä. Ahlström on saanut myös Suomen Valkoisen Ruusun ja Suomen Leijonan I luokan komentajamerkit.
Yksityiselämä

Ahlström on Harry Ahlströmin ja Asta Seegen poika. Harry Ahlström oli Antti Ahlströmin nuorimman pojan Bertelin poika tämän toisesta avioliitosta. Hän kuoli 24-vuotiaana marraskuussa 1941 Viipurinlahdella yhteysalus Porkkalan osuttua miinaan. Krister Ahlström oli tuolloin vain runsaan vuoden ikäinen.
Ahlström on ollut kahdesti naimisissa, ja hänellä on liitoista viisi lasta. Hänen tyttärensä Nathalie Ahlström on Fiskarsin toimitusjohtaja.
Ahlström on purjehduksen 8mR-veneiden maailmanmestari vuodelta 1975.
Aiheesta muualla

Pere, Eeva-Liisa: Syntynyt omistajaksi. Taloussanomat 6.3.1999.
Krister Ahlström, Teollisen muotoilun tarinoita -seminaari. Elinkeinoelämän Keskusarkiston YouTube-kanava. 21.5.2012.
Bilderberg: Suomalaiset osanottajat. Yle MOT 22.8.2013.
| --- | --- |
Auktoriteettitunnisteet: Henkilöt :  Talousvaikuttajat